കെ റെയില് പദ്ധതി : രാപ്പകല് സമരം ഇന്ന് സമാപിക്കും ചാരുംമൂട് : സംസ്ഥാന സര്ക്കാരിന്റെ കെ.റെയില് സില്വര് ലൈന് പദ്ധതി ഉപേക്ഷിക്കണമെന്നാവശ്യപ്പെട്ട് കൊടിക്കുന്നില് സുരേഷ് എം.പിയുടെ നേതൃത്വത്തില് മാവേലിക്കര മണ്ഡലത്തിലെ നൂറനാട്ട് നടക്കുന്ന 48 മണിക്കൂര് രാപ്പകല് സമരം ഇന്ന് സമാപിക്കും. രാവിലെ 10 ന് കെ.മുരളീധരന് എം.പി സമാപന സമ്മേളനം ഉദ്ഘാടനം ചെയ്യും. ആലപ്പുഴ, കൊല്ലം ജില്ലകളില് നിന്നും നൂറുകണക്കിന് പ്രവര്ത്തകരും കോണ്ഗ്രസിന്റെയും യു.ഡി.എഫിന്റെയും സംസ്ഥാന തല നേതാക്കളും ജനപ്രതിനിധികളും സമര പന്തലില് എത്തിച്ചേര്ന്നിരുന്നു. കോണ്ഗ്രസ് നൂറനാട് ബ്ളോക്ക് ആക്ടിംഗ് പ്രസിഡന്റ് ജി.ഹരിപ്രകാശ് അദ്ധ്യക്ഷനായിരുന്നു. ഇന്നലെ രാവിലെ സമര പന്തലിലെത്തിയ എന്.കെ.പ്രേമചന്ദ്രന് എം പി,പി.സി. വിഷ്ണുനാഥ് എം.എല്.എ ,മുന് എം.എല്.എ മാരായ എം.മുരളി, ശബരിനാഥ് , എഴുകോണ് നാരായണ് ,ജോസഫ് എം പുതുശ്ശേരി, കെ.പി.സി.സി വൈസ് പ്രസിഡന്റ് മണ്വിള രാധാകൃഷ്ണന് ,കൊല്ലം ഡി.സി.സി പ്രസിഡന്റ് രാജേന്ദ്ര പ്രസാദ്, പത്തനംതിട്ട ഡി.സി.സി പ്രസിഡന്റ് പ്രൊഫ.സതീഷ് കൊച്ചു പറമ്ബില് , രാഹുല് മാങ്കൂട്ടത്തില്,ശരണ്യ മനോജ് തുടങ്ങിയവര് സംസാരിച്ചു.